Koalicija Za premijera okupljena oko zagrebačkog gradonačelnika Milana Bandića čeka izborne rezultate u svojim prostorima u Praškoj u Zagrebu. Prema podacima Državnog izbornog povjernstva osvojili su tek dva saborska mandata





Anica Kovač dolazi u sjedište koalicije Za premijera Autor:Vedran Brkulj, Izvor:tportal.hr U stožeru koalicije Za premijera pojavili su se Radimir Čačić i Alenka Košiša Čičin-Šajn, a Milana Bandića i dalje nema. Radimir Čačić je odmah po dolasku pobjegao novinarima u zabranjeni dio VIP zone.



22:37 Po atmosferi koja je zavladala, slučajni prolaznik nikad ne bi rekao da je u predizbornom stožeru. Milana Bandića još nema među svojim ljudima.



22:30 Jelena Pavičić Vukičević: 'Mislim da se vidi ponovno jedan rast u odnosu na studeni 2015. Naš rezultat nešto je bolji. Jako je teško i obraniti rezultat koji smo imali. Ne možemo biti razočarani. Niti je smak svijeta što netko ima više mandata. Nam predstoji raditi, dokazivati se, ići među sugrađane... Ne znam je li već bilo poziva iz drugih stranaka.'



21:23 U stožeru se pojavio i Miodrag Demo. 'Mislio sam da ćemo osvojiti više mandata, ali ako je narod tako odlučio, onda je tako odlučio. Ako prođem u VI. izbornoj jedinici, opet ću biti zastupnik od nula kuna. To je moje poslanje. Nisam razočaran činjenicom da sam dobio dva mandata jer neki su uložili puno više pa nisu dobili ništa. Narod je odlučio, ali bojim se da će narod ovo puno koštati i opet će biti tijesna većina. Opet ćemo vrlo brzo na izbore.'



20.30 Ljubo Jurčić: 'Ne možemo biti razočarani - ovo su ponovljeni izbori i mi smo ostali parlamentarna stranka, a nova smo stranka na terenu. Postoje nade, do konačnog brojanja glasova, da dođe još koji mandat. Naravno da smo očekivali više. Da postoji poželjan partner, mi bismo se priklonili jednima ili drugima. Kreirali smo vlastitu politiku. Očito naša komunikacija nije bila dobra ili građani to nisu prepoznali.'



19.15 U stožeru nisu zadovoljni, očekivali su više, a predizborne ankete išle su i do sedam mandata. 'Zadovoljni smo anketama - uvijek očekujete više, možda će i biti tako. Vrlo smo zadovoljni time što ostajemo parlamentarna stranka. Mislim da ovo nije konačan rezultat. Ne bih spekulirao i naš cilj bio je ostati parlamentarna stranka koja će moći utjecati na sastavljanje vlade', kazao je Ivica Lovrić, voditelj izbornog stožera koalicije Za premijera.

